PMIndiaData/PMIndiaSum huggingface dataset:
এম আই টি-র প্রেসিডেন্ট প্রধানমন্ত্রীর সঙ্গে দেখা করলেন

মার্কিন যুক্তরাষ্ট্রের বস্টনের খ্যাতনামা শিক্ষা প্রতিষ্ঠান ম্যাসাচুসেট্‌স ইনস্টিটিউট অফ টেকনোলজি (এম আই টি)-র প্রসিডেন্ট ডঃ রাফায়েল রিফ আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। শিক্ষা, স্বাস্থ্য, জল ও উদ্ভাবন সংক্রান্ত ক্ষেত্রে এম আই টি যেসব কাজ করে চলেছে সে সম্পর্কে তিনি প্রধানমন্ত্রীকে অবহিত করেন। ডঃ রিফ প্রধানমন্ত্রীকে এম আই টি সফরে এসে শিক্ষক ও ছাত্রছাত্রীদের সঙ্গে আলাপচারিতার আমন্ত্রণ জানান। প্রধানমন্ত্রী ডঃ রিফ-কে ‘স্কিল ইন্ডিয়া’, ‘ডিজিটাল ইন্ডিয়া’ এবং ‘স্টার্ট আপ ইন্ডিয়া’র মতো ফ্ল্যাগশিপ কর্মসূচিতে এম আই টি-র দক্ষতাকে কাজে লাগানোর সম্ভাবনা খতিয়ে দেখতে অনুরোধ করেন। শ্রী মোদী বলেন, এম আই টি-র প্রবীণ বা অবসরপ্রাপ্ত শিক্ষকরা কয়েক মাসের ভারতীয় বিশ্ববিদ্যালয়ে পড়াতে ভারতে আসতে পারেন। ডঃ রিফ শ্রী মোদীর এই প্রস্তাবের প্রশংসা করে বলেন, এ ব্যাপারে তিনি সহায়তা করতে চান। এই সাক্ষাতের সময় শ্রী রতন টাটাও উপস্থিত ছিলেন। /
ভারতীয় পুরাতত্ত্ব বিভাগের নতুন সদর দপ্তর ভবনের উদ্বোধন করলেন প্রধানমন্ত্রী

রাজধানীর তিলক মার্গে ভারতীয় পুরাতত্ত্ব সমীক্ষা বিভাগ (এএসআই)-এর নতুন সদর দপ্তর ভবন ‘ধারোহার ভবন’-এর আজ (১২ই জুলাই, ২০১৮) উদ্বোধন করেন প্রধানমন্ত্রী শ্রী নরেন্দ্র মোদী। তিনি তাঁর ভাষণে বলেন যে গত প্রায় ১৫০ বছর ধরে ভারতীয় পুরাতত্ত্ব সমীক্ষা বিভাগ অত্যন্ত গুরুত্বপূর্ণ একটি কাজের সঙ্গে যুক্ত রয়েছে। দেশের ইতিহাস এবং সমৃদ্ধ পুরাতাত্ত্বিক ঐতিহ্য যে আমাদের গর্ব একথাও স্মরণ করিয়ে দেন প্রধানমন্ত্রী। তিনি বলেন যে স্থানীয় ইতিহাস এবং নিজেদের শহর, মফঃস্বল তথা অঞ্চলগুলির পুরাতাত্ত্বিক তাৎপর্য সম্পর্কে ওয়াকিবহাল থাকার জন্য সকলকেই আগ্রহী হতে হবে। এমনকি, বিদ্যালয় পাঠ্যক্রমেও স্থানীয় পুরাতত্ত্বের তাৎপর্যের বিষয়টি অন্তর্ভুক্ত করা উচিৎ। প্রসঙ্গত, পর্যটনের সঙ্গে যুক্ত প্রশিক্ষিত গাইডদের কথা উল্লেখ করে প্রধানমন্ত্রী বলেন যে তাঁরা সংশ্লিষ্ট অঞ্চলের ইতিহাস ও ঐতিহ্যের সঙ্গে সুপরিচিত। শ্রী মোদী বলেন, প্রত্যেকটি পুরাতাত্ত্বিক আবিষ্কারেরই নিজস্ব একটি কাহিনী রয়েছে। এই সমস্ত আবিষ্কারের সঙ্গে এক সময় যুক্ত ছিলেন বহু পুরাতত্ত্ববিদ, যাঁরা বহু পরিশ্রমে এ সমস্ত কিছু আবিষ্কার করে গেছেন। কয়েক বছর আগে তিনি স্বয়ং ফ্রান্সের তদানীন্তন প্রেসিডেন্টকে সঙ্গে নিয়ে ভারত-ফ্রান্স যৌথ উদ্যোগে আবিষ্কৃত পুরাতত্ত্ব নিদর্শনগুলি পরিদর্শন করে এসেছেন বলে জানান প্রধানমন্ত্রী। ভারতের মহান ঐতিহ্যগুলিকে গর্ব ও আত্মবিশ্বাসের সঙ্গে বিশ্ব সমক্ষে তুলে ধরা উচিৎ বলে মনে করেন প্রধানমন্ত্রী। উল্লেখ্য, ভারতীয় পুরাতত্ত্ব বিভাগের নতুন সদর দপ্তর ভবনটিকে বিদ্যুৎ সাশ্রয়ী আলো এবং বৃষ্টির জলের পুনর্ব্যবহারের ব্যবস্থা সহ নানা অত্যাধুনিক প্রযুক্তিগত সাজসরঞ্জামে সাজিয়ে তোলা হয়েছে। এখানে রয়েছে প্রায় দেড় লক্ষ বই ও সাময়িকপত্রের এক কেন্দ্রীয় পুরাতাত্ত্বিক গ্রন্থাগার। /
সিবিএসই-র দ্বাদশ শ্রেণীর পরীক্ষায় সফল ছাত্রছাত্রীদের অভিনন্দন প্রধানমন্ত্রীর

নয়াদিল্লি, ২২ জুলাই, ২০২২ প্রধানমন্ত্রী শ্রী নরেন্দ্র মোদী কেন্দ্রীয় মধ্যশিক্ষা পর্ষদ (সিবিএসই)-এর দ্বাদশ শ্রেণীর পরীক্ষায় সফল ছাত্রছাত্রীদের অভিনন্দন জানিয়েছেন। কয়েকটি ট্যুইট বার্তায় প্রধানমন্ত্রী বলেছেন – “সিবিএসই-র দ্বাদশ শ্রেণীর পরীক্ষায় সফল আমার সব তরুণ বন্ধুদের অভিনন্দন। এইসব ছেলেমেয়েরা যে উৎসাহ ও নিষ্ঠা দেখিয়েছে তা প্রশংসার যোগ্য। তারা এমন এক সময়ে পরীক্ষার জন্য প্রস্তুতি নিয়েছে যখন মানবজাতি বিরাট এক চ্যালেঞ্জের সম্মুখীন। এই পরিস্থিতির মধ্যে তারা সাফল্য অর্জন করেছে।” “আমাদের তরুণ পরীক্ষা যোদ্ধা, যারা সিবিএসই-র দ্বাদশ শ্রেণীর পরীক্ষায় উত্তীর্ণ হয়েছে, তাদের সামনে প্রচুর সুযোগ অপেক্ষা করে আছে। যে বিষয় নিয়ে তাদের পড়াশোনায় আগ্রহ রয়েছে, সেই বিষয়গুলি নিয়েই ভবিষ্যতেও পড়াশোনা চালিয়ে যাওয়ার আহ্বান জানাই। ভবিষ্যতেও তাদের সাফল্য কামনা করি।” “কোনও কোনও ছাত্রছাত্রী হয়তো তাদের ফলাফলে সন্তুষ্ট নয়, কিন্তু তাদের মনে রাখতে হবে যে একটি পরীক্ষার মাধ্যমে তাদের কখনই মূল্যায়ন করা যায় না। আমি নিশ্চিত, আগামীদিনে তারা আরও সাফল্য অর্জন করবে। এর সঙ্গে আমি এ বছরের ‘পরীক্ষা পে চর্চা’র আলোচনাটি সবার সঙ্গে ভাগ করে নিচ্ছি যেখানে আমরা পরীক্ষা সংক্রান্ত নানা বিষয় নিয়ে কথা বলেছি।”
জার্মানির সঙ্গে রেলের বিষয়ে চুক্তি অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ রেলের বিভিন্ন কৌশলগত প্রকল্পের বাস্তবায়নের লক্ষ্যে ভারত ও জার্মানির মধ্যে সহযোগিতা বিষয়ক যৌথ ঘোষণাপত্রের বিষয়ে অবগত করা হয়েছে। এই ঘোষণাপত্র গত মাসে স্বাক্ষরিত হয়। সুবিধাসমূহ : এই যৌথ ঘোষণাপত্র অনুযায়ী, জার্মানির অর্থনৈতিক বিষয়ক ও শক্তি মন্ত্রক ভারতীয় রেলের জন্য একটি ব্যবস্থাপনা গড়ে তুলবে যেখানে রেল শিল্পের বিষয়ে সর্বশেষ অগ্রগতির তথ্যাদি আদানপ্রদান করা হবে। এছাড়া, বিশেষজ্ঞদের মধ্যে যৌথভাবে চিহ্নিত সহযোগিতামূলক প্রকল্পগুলি বাস্তবায়নের লক্ষ্যে বৈঠক, সম্মেলন আয়োজনের পাশাপাশি কারিগরি দক্ষতা পরিদর্শনের ব্যবস্থা করা হবে। পটভূমি : উচ্চগতিসম্পন্ন রেল, বর্তমান রেলপথের গতি বৃদ্ধি, রেলের স্টেশনগুলিকে আন্তর্জাতিক মানে উন্নীত করা এবং রেলের পরিকাঠামোর আধুনিকীকরণের উদ্দেশে বিভিন্ন ক্ষেত্র চিহ্নিত করে রেল মন্ত্রক বিভিন্ন দেশের রেল সংস্থাগুলির সঙ্গে সমঝোতাপত্র/সহযোগিতামূলক সমঝোতা/প্রশাসনিক ব্যবস্থাপনা/যৌথ ঘোষণাপত্র স্বাক্ষর করে। এই সমঝোতাপত্র/সহযোগিতামূলক সমঝোতা/প্রশাসনিক ব্যবস্থাপনা/যৌথ ঘোষণাপত্রের মাধ্যমে প্রযুক্তির নির্দিষ্ট ক্ষেত্রের ওপর বিশেষজ্ঞরা, কারিগরি বিষয়ক বিভিন্ন প্রতিবেদন সহ নানা তথ্যের আদানপ্রদান ও সম্মেলন, কর্মশালা এবং প্রশিক্ষণ শিবিরের আয়োজন করতে পারবেন। /…
আসামে নৌকা দুর্ঘটনায়  প্রধানমন্ত্রীর শোক প্রকাশ

নতুনদিল্লি, ৮ই সেপ্টেম্বর, ২০২১ প্রধানমন্ত্রী শ্রী নরেন্দ্র মোদী আসামে নৌকা দুর্ঘটনায় শোক প্রকাশ করেছেন। তিনি যাত্রীদের উদ্ধারের জন্য সম্ভাব্য সব রকমের উদ্যোগ নেওয়ার কথা জানিয়েছেন। এক ট্যুইট বার্তায় শ্রী মোদী বলেছেন; “ আসামে নৌকা দুর্ঘটনার খবরে আমি শোকাহত। যাত্রীদের উদ্ধারের জন্য সম্ভাব্য সব রকমের উদ্যোগ নেওয়া হয়েছে। সকলের সুরক্ষা ও কল্যাণ কামনা করি।“ /
পাম তেল উৎপাদনে আরও বেশি করে উৎসাহদানেরপ্রস্তাবে   সম্মতি কেন্দ্রীয় মন্ত্রিসভার

দেশে পাম তেল উৎপাদন ক্ষেত্রের পরিধি বাড়ানোর একটি প্রস্তাবে সম্মতি দিলকেন্দ্রীয় মন্ত্রিসভা। পাম তেলের সার্বিক উৎপাদন বৃদ্ধির লক্ষ্যেই এই সিদ্ধান্তমন্ত্রিসভার। বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভার বৈঠকে পাম তেল উৎপাদন ক্ষেত্রের পরিধি বাড়ানোর এক প্রস্তাবআলোচনার পর এই সম্মতিদানের সিদ্ধান্ত গ্রহণ করা হয়। কর্পোরেট সংস্থাগুলি যাতে পামতেল উৎপাদনের বিষয়ে আরও বেশি করে আগ্রহী হয়ে ওঠে সেজন্য ২৫ হেক্টরেরও বেশি জমিতেপ্রয়োজনীয় সরকারি সহায়তাদানের সিদ্ধান্ত গ্রহণ করা হয়েছে। সরকারি এই সিদ্ধান্তেরপরিপ্রেক্ষিতে ১০০ শতাংশ প্রত্যক্ষ বিদেশি বিনিয়োগের সুফল পাওয়া যাবে। পাম তেলের উৎপাদন বাড়ানোর কাজে আরও বেশি করে উৎসাহ দিতে সহায়তাদানের নিয়ম-নীতিরওসংশোধন করা হবে বলে মন্ত্রিসভা এদিন সিদ্ধান্ত গ্রহণ করে। প্রসঙ্গত উল্লেখ্য, রান্নার কাজে ভোজ্য তেল একটি গুরুত্বপূর্ণ উপাদান বাউপকরণ। দেশে বর্তমানে ভোজ্য তেল উৎপাদিত হয় ৯ মিলিয়ন মেট্রিক টনের মতো। কিন্তুদেশে এর বর্তমান চাহিদা রয়েছে ২৫ মিলিয়ন মেট্রিক টনের মতো। চাহিদা ও যোগানের মধ্যেএই ঘাটতি পূরণে এতদিন পর্যন্ত জোর দেওয়া হত আমদানির ওপর। এক পরিসংখ্যানগত তথ্যেপ্রকাশ, ২০১৫-১৬ অর্থ বছরে ভোজ্য তেল আমদানি খাতে ব্যয়ের পরিমাণ ছিল ৬৮ হাজার কোটিটাকা। আমদানিকৃত ভোজ্য তেলের মধ্যে ৭০ শতাংশই ছিল পাম তেল । অধিক উৎপাদনশীলতার কারণে হেক্টর প্রতি এরউৎপাদনও তুলনামূলকভাবে অনেক বেশি । এই কারণে ভোজ্য তেলের মধ্যে পাম তেলের উৎপাদন খরচবেশ কম। মালয়েশিয়া, ইন্দোনেশিয়া, নাইজিরিয়া, থাইল্যান্ড এবং কলম্বিয়া হল বিশ্বেরপ্রধান প্রধান পাম তেল উৎপাদনকারী দেশ। তবে ১৯৮৬-৮৭ এবং ২০১৪-১৫ সাল থেকে ভারতওপাম তেল উৎপাদন বৃদ্ধির লক্ষ্যে বেশ কিছু কর্মসূচি রূপায়ণ করে আসছে। /
জাপানের প্রধানমন্ত্রীকে ভারতের প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী জাপানের প্রধানমন্ত্রী শ্রী শিনজো আবের জন্মদিনে তাঁকে শুভেচ্ছা জানিয়েছেন। এক বার্তায় প্রধানমন্ত্রী শ্রী মোদী বলেছেন, “আমার বন্ধু শ্রী শিনজো আবে’কে জন্মদিনের অনেক শুভেচ্ছা। আমি তাঁর দীর্ঘায়ু ও সুস্বাস্থ্য কামনা করি। তাঁর সঙ্গে আমার সাক্ষাতের কথা সর্বদাই স্মরণ করি”।
দ্রুত এবং স্বচ্ছ পদ্ধতিতে তুরস্ক থেকে পোস্তদানা আমদানির জন্য ভারত ও তুরস্কের মধ্যে এ সংক্রান্ত একটি সমঝোতা কেন্দ্রীয় মন্ত্রিসভার অনুমোদিত হয়েছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারত ও তুরস্কের মধ্যে পোস্তদানা ব্যবসা সংক্রান্ত একটি সমঝোতা অনুমোদন করেছে। এই সমঝোতায় তুরস্ক থেকে দ্রুত ও স্বচ্ছ পদ্ধতিতে পোস্তদানা আমদানির বিষয়টি নিশ্চিত করার কথা বলা হয়েছে। এই সমঝোতা অনুসারে তুরস্কের শস্য পর্ষদ তুরস্ক থেকে ভারতে পোস্তদানা রপ্তানি নিয়ন্ত্রনে একটি অনলাইন ব্যবস্হার প্রচলন করবে। এই অনলাইন ব্যবস্হার সদস্যপদের জন্য রপ্তানিকারক কোম্পানীগুলি দায়িত্বপ্রাপ্ত সংগঠনের মাধ্যমে আবেদন জানাবে। প্রতি বছর কত পরিমান পোস্তদানা ভারত তুরস্ক থেকে আমদানি করবে তা দুই দেশের সরকারের মধ্যে আলোচনার ভিত্তিতে স্হির করা হবে। তুরস্কে রপ্তানিকারক ও ভারতে আমদানিকারক কোম্পানীগুলির মধ্যে বিক্রয়সংক্রান্ত চুক্তি তুরস্কের শস্য পর্ষদে অনলাইন ব্যবস্হার মাধ্যমে নথিভুক্তির পর লেনদেনের কাজ হবে। প্রতি বছর উভয় পক্ষ আমদানি-রপ্তানির পরিমান নির্ধারন করবে। ভারত সরকারের অর্থমন্ত্রকের নীতি নির্দেশিকা অনুসারে তুরস্কের শস্য পর্ষদের অনলাইন ব্যবস্হা থেকে প্রাপ্ত তথ্য অনুসারে সেন্ট্রাল ব্যুরো অফ নারকোটিক্স পোস্তদানা বিক্রয় সংক্রান্ত চুক্তিগুলি নথিভুক্ত করবে। পরে এ সংক্রান্ত বিস্তারিত তথ্য অনলাইনে দেওয়া হবে। ভারতের সেন্ট্রাল ব্যুরো অফ নারকোটিস্কের অনুমোদিত চুক্তিগুলি-ই কেবলমাত্র তুরস্কের শস্য পর্ষদ রূপায়নের অনুমতি দেবে। বিক্রয় সংক্রান্ত চুক্তি এবং অন্যান্য প্রয়োজনীয় পদক্ষেপ নেওয়ার পর তুরস্কের শস্য পর্ষদ রপ্তানিকারকদের এ সংক্রান্ত একটি আইনগত সার্টিফিকেট প্রদান করবে। এই সমঝোতার ফলে তুরস্ক থেকে নির্দিষ্ট নিয়ম মেনে দ্রুত এবং স্বচ্ছ পদ্ধতিতে ভারতে পোস্তদানা আনা সম্ভব হবে। আইনগত জটিলতায় আমদানিতে বিলম্ব এড়ানোও সম্ভব হবে। এই সমঝোতা রূপায়নের ফলে ভারতের অভ্যন্তরীন বাজার পোস্তদানার সরবরাহ নিশ্চিত হবে এবং ভারতীয় গ্রাহকরা এর ফলে উপকৃত হবেন। /
স্বচ্ছ সর্বেক্ষণ-২০২০ তে শীর্ষ স্থানাধিকারী শহরগুলিকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী স্বচ্ছ সর্বেক্ষণ-২০২০ প্রতিযোগিতায় যে সব শহর শীর্ষ স্থান অধিকার করেছে, তাদের অভিনন্দন জানিয়েছেন। প্রধানমন্ত্রী বলেছেন, “স্বচ্ছ সর্বেক্ষণ-২০২০ প্রতিযোগিতায় যে সব শহর শীর্ষ স্থান অধিকার করেছে, তাদের অভিনন্দন জানাই। পরিচ্ছন্নতা নিশ্চিত করার জন্য, অন্য শহরগুলি এর ফলে অনুপ্রাণিত হয়ে তাদের উদ্যোগ বাড়াবে বলে আশা করি। এই ধরণের প্রতিযোগিতামূলক মানসিকতা স্বচ্ছ ভারত মিশনকে শক্তিশালী করে তুলবে, যার ফলে লক্ষ লক্ষ মানুষ উপকৃত হবেন।“
ভারত ও ফ্রান্সের মধ্যে নৌ-সচেতনতা চুক্তি : আলোচিত কেন্দ্রীয় মন্ত্রিসভার বৈঠকে

নৌ-সচেতনতার প্রসার সম্পর্কে এ বছরের ১০ মার্চ ভারত ও ফ্রান্সের মধ্যে সম্পাদিত চুক্তিটি নিয়ে আজ আলোচনা হয় প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। নৌ-সংক্রান্ত কর্মপ্রচেষ্টার ক্ষেত্রে এই চুক্তির আওতায় পরস্পরের মধ্যে পরিসংখ্যানগত তথ্য ও পরিষেবা বিনিময় করবে ভারত ও ফ্রান্স। এই চুক্তি সম্পাদনের উদ্দেশ্য হ’ল গভীর সমুদ্রে জাহাজ চলাচল সংক্রান্ত বিষয়গুলির ওপর নজরদারি চালানোর পাশাপাশি সুনির্দিষ্ট নিয়মনীতি অনুসরণে ব্যর্থ জাহাজগুলিকে চিহ্নিত করা। এই নৌ-সহযোগিতার আওতায় এক সমীক্ষা চালানো হবে ভারতীয় মহাকাশ গবেষণা সংস্থা ইসরো এবং ফ্রান্সের সিএনইএস-এর পক্ষ থেকে। সমীক্ষার ফলাফল পেশ করা হবে এই দুটি দেশের সংশ্লিষ্ট পরিচালন কর্তৃপক্ষের কাছে। চুক্তি স্বাক্ষরের এক বছরের মধ্যেই ঐ সমীক্ষাটি পর্যালোচনা করে দেখা হবে বলে স্থির হয়েছে।
প্রধানমন্ত্রীর সঙ্গেসাক্ষাৎকার নাগাল্যান্ড গাঁও বুড়া ফেডারেশন প্রতিনিধিদের

নাগাল্যান্ড গাঁও বুড়া ফেডারেশনের ১৫ সদস্যের এক প্রতিনিধিদল আজ এখানেসাক্ষাৎ করে প্রধানমন্ত্রী শ্রী নরেন্দ্র মোদীর সঙ্গে। ঐ রাজ্যের সবকটি নাগাগ্রামের প্রধানদের নিয়ে গঠন করা হয় এই গাঁও বুড়া ফেডারেশন। প্রতিনিধিদলের সদস্যরা জানান যে, প্রধানমন্ত্রীর সঙ্গে সাক্ষাৎকারের সুযোগপেয়ে তাঁরা আনন্দিত। নাগা শান্তি প্রক্রিয়ার জন্য প্রধানমন্ত্রী যে প্রচেষ্টাচালিয়ে যাচ্ছেন, তার প্রতি তাঁদের অকুন্ঠ সমর্থনের কথাও তাঁরা ব্যক্ত করেন।প্রধানমন্ত্রীর উদ্যোগে এই প্রক্রিয়া যে একটি যুক্তিপূর্ণ সমাধানের পথ খুঁজে পাবে,সে ব্যাপারে তাঁদের আশার কথাও তাঁরা প্রকাশ করেন প্রধানমন্ত্রীর কাছে। তাঁরা জানানযে, নাগরিক সমাজের সবকটি সংগঠন এবং আদিবাসী জনসাধারণ শান্তির জন্য আগ্রহী। প্রতিনিধিদলকে স্বাগত জানাতে পেরে প্রধানমন্ত্রীও তাঁর খুশির কথা ব্যক্তকরেন তাঁদের কাছে। তিনি আনন্দ প্রকাশ করেন যে, শান্তির বার্তা বহন করে নিয়ে এসেছেননাগাল্যান্ডের এই প্রতিনিধিরা। তাঁদের প্রশংসা ও সমর্থনের জন্য আন্তরিক ধন্যবাদজানান প্রধানমন্ত্রী।
বিপর্যয়ের ঝুঁকি কমানোর ব্যবস্থাপনায় সহযোগিতার জন্য ভারত ও ইটালির মধ্যে স্বাক্ষরিত সমঝোতাপত্রটি অনুমোদন করল কেন্দ্রীয় মন্ত্রীসভা

নয়াদিল্লী, ১৫ সেপ্টেম্বর, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে বিপর্যয়ের ঝুঁকি কমানোর ব্যবস্থাপনায় সহযোগিতার জন্য ভারতের জাতীয় বিপর্যয় ব্যবস্থাপনা কর্তৃপক্ষ ও ইটালির ডিপার্টমেন্ট অফ সিভিল প্রোটেকশন অফ প্রেসিডেন্সি অফ দ্য কাউন্সিল অফ মিনিস্টার্স-এর মধ্যে স্বাক্ষরিত সমঝোতাপত্রটি সম্পর্কে কেন্দ্রীয় মন্ত্রীসভায় বিস্তারিত আলোচনা হয়েছে। সুবিধা : বিপর্যয়ের ঝুঁকি কমানোর ব্যবস্থাপনায় সহযোগিতার জন্য এই চুক্তি স্বাক্ষরিত হয়েছে। এটি ভারতের জাতীয় বিপর্যয় ব্যবস্থাপনা কর্তৃপক্ষ ও ইটালির ডিপার্টমেন্ট অফ সিভিল প্রোটেকশন অফ প্রেসিডেন্সি অফ দ্য কাউন্সিল অফ মিনিস্টার্স-এর মধ্যে স্বাক্ষরিত হয়। সমঝোতাপত্রের ফলে ভারত এবং ইটালি বিপর্যয় ব্যবস্থাপনার ক্ষেত্রে একে অপরের দ্বারা উপকৃত হবে। এছাড়াও বিপর্যয় ব্যবস্থাপনায় প্রয়োজনীয় প্রস্তুতি, দ্রুত পদক্ষেপ গ্রহণ ও দক্ষতা বৃদ্ধিতে উভয় দেশের সুবিধা হবে। জুন মাসে এই সমঝোতাপত্রটি স্বাক্ষরিত হয়।
পঞ্চদশ অর্থ কমিশনের কার্যকালের সময়সীমা বৃদ্ধি এবং অর্থ কমিশনের দুটি প্রতিবেদন জমা দেওয়ার অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ পঞ্চদশ অর্থ কমিশনের ২০২০-২১ অর্থবর্ষের প্রথম প্রতিবেদন জমা দেওয়ার প্রস্তাব অনুমোদন করা হয়েছে। একইসঙ্গে, ২০২১-২২ অর্থবর্ষ থেকে ২০২৫-২৬ অর্থবর্ষ পর্যন্ত আর্থিক প্রতিবেদন পেশের জন্য পঞ্চদশ অর্থ কমিশনের কার্যকালের সময়সীমা বৃদ্ধি করে ২০২০ সালের ৩০শে অক্টোবর পর্যন্ত করা হয়েছে। এই সময়সীমা বৃদ্ধির ফলে কমিশন ২০২০-২৬ অর্থবর্ষে আর্থিক সংস্কার এবং বাস্তব পরিস্থিতি বিবেচনায় রেখে বিভিন্ন আর্থিক প্রকল্পের তুলনামূলক পরীক্ষানিরীক্ষা চালিয়ে এ ব্যাপারে তার চূড়ান্ত সুপারিশ করবে। বেশ কয়েকটি রাজ্যে নির্বাচনী আদর্শ আচরণবিধি জারি থাকায় কমিশনের সফরের ওপর নিষেধাজ্ঞা ছিল। সম্প্রতি কমিশনের সেই রাজ্যগুলি সফর শেষ হয়েছে। সেই কারণে রাজ্যগুলির চাহিদা নির্ধারণের কাজে বিলম্ব হয়েছে। /
প্রধানমন্ত্রী শুক্রবার প্রাক্তন প্রধানমন্ত্রী ভারতরত্ন অটল বিহারী বাজপেয়ীকে শুভেচ্ছা জানালেন

প্রধানমন্ত্রী শ্রী নরেন্দ্র মোদী শুক্রবার প্রাক্তন প্রধানমন্ত্রী এবং ভারতরত্ন শ্রী অটল বিহারী বাজপেয়ীকে তাঁর ৯১তম জন্মদিনে উষ্ণ শুভেচ্ছা জানিয়েছেন। প্রধানমন্ত্রী বলেন, আমাদের প্রিয়তম অটলজি-কে জন্মদিনের শুভেচ্ছা জানাই। এই মহান ব্যক্তিকে প্রণাম করি, যিনি এক জটিল সময়ে ভারতকে এক ব্যতিক্রমী নেতৃত্ব দান করেছেন। দলের নেতা, সাংসদ, মন্ত্রী, প্রধানমন্ত্রী হিসেবে অটলজি প্রতিটি ভূমিকায় নিজেকে বৈশিষ্টের সঙ্গে প্রতিষ্ঠিত করেছেন। শুক্রবার সন্ধ্যায় দিল্লিতে অবতরণ করার পর আমি সোজা অটলজির বাসস্থানে যাব এবং তাঁকে ব্যক্তিগতভাবে শুভেচ্ছা জানাব। এছাড়াও প্রধানমন্ত্রী এদিন তাঁর ট্যুইটার-এ তিনি ১৯৪৬-এ ‘অভ্যুদয়’ সাপ্তাহিকীতে প্রকাশিত অটল বিহারী বাজপেয়ীর লেখা একটি কবিতা শেয়ার করেছেন।
রিয়াধে সৌদি আরবের রাজার সঙ্গে প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী মঙ্গলবার রিয়াধে সৌদি আরবের রাজা সলমন বিন আব্দুলআজিজ আল সউদের সঙ্গে সাক্ষাৎ করেন। তিনি বলেন,সৌদি রাজা এক সর্বজনশ্রদ্ধেও নেতা। প্রধানমন্ত্রী বলেন, সৌদি আরবের সঙ্গে সহযোগিতার সম্পর্ক বৃদ্ধির বিভিন্ন দিক নিয়ে তাঁদের মধ্যে কথা হয়েছে।  30
আর্জেন্টিনায়অনুষ্ঠিত বিশ্ব বাণিজ্য সংগঠনের একাদশ মন্ত্রী পর্যায়ের সম্মেলনে গৃহীত ভারতেরঅবস্থান ও দৃষ্টিভঙ্গিকে সমর্থন কেন্দ্রীয় মন্ত্রিসভার

প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ বাণিজ্য দপ্তরেরএকটি নোটে অনুমোদন দানের মাধ্যমে২০১৭-র ডিসেম্বরে আর্জেন্টিনার বুয়েন্‌স এয়ার্‌স-এঅনুষ্ঠিতবিশ্ব বাণিজ্য সংগঠন (ডব্ল্যুটিও)-এর একাদশ মন্ত্রী পর্যায়ের সম্মেলনে গৃহীতভারতের অবস্থান ও দৃষ্টিভঙ্গিকে একটি কর্মপরবর্তী প্রক্রিয়া হিসেবে সমর্থন জানানোহয়। সম্মেলনে ভারতের এই দৃষ্টিভঙ্গি গ্রহণের মূল লক্ষ্য ছিল মন্ত্রী পর্যায়েরসম্মেলন চলাকালীন ভারতের স্বার্থ, অগ্রাধিকার এবং উদ্বেগের বিষয়গুলিকে যথোচিতভাবেপেশ করা। এই সম্মেলনে গৃহীতসিদ্ধান্তগুলির মধ্যে ছিল, ২০১৯ সালে দ্বাদশ মন্ত্রী পর্যায়ের সম্মেলনে একটি স্থিরসিদ্ধান্তে উপনীত হওয়ার লক্ষ্যে মৎস্যচাষের ওপর ভর্তুকিদান সম্পর্কিত একটিকর্মসূচি পেশ এবং ভারতের পক্ষ থেকে বৈদ্যুতিন বাণিজ্য সম্পর্কে উত্থাপিত একটিপ্রস্তাব সম্পর্কে আলোচনা ও মতবিনিময় সহ আরও কয়েকটি বিষয়। তবে, বিনিয়োগ সংক্রান্তসুযোগ-সুবিধা, ক্ষুদ্র, মাঝারি এবং অতিক্ষুদ্র শিল্প সংস্থা, লিঙ্গানুপাত এবংবাণিজ্যের মতো নতুন নতুন বিষয়গুলিতে মতৈক্যের অভাবে কোনরকম সিদ্ধান্ত গ্রহণ করাযায়নি। শুধু তাই নয়, সর্বসম্মতিক্রমে মন্ত্রী পর্যায়ের এই সম্মেলন থেকে কোনরকমঘোষণাপত্রও প্রকাশিত ও প্রচারিত হয়নি। বহুপাক্ষিক বিভিন্ন বিষয়, দোহা কর্মসূচি এবংবিকাশশীল দেশগুলির ক্ষেত্রে বিশেষ এবং বৈষম্যমূলক আচার-আচরণ সম্পর্কে কোনরকম বিশেষউল্লেখ না থাকার ফলে ভারতও এই ঘোষণাপত্রের বিষয়টিতে সম্মতি জানায়নি।
পরম্পরাগত চিকিৎসা পদ্ধতি এবং হোমিওপ্যাথি ক্ষেত্রে সহযোগিতার লক্ষ্যে ভারত ও গিনির মধ্যে স্বাক্ষরিত সমঝোতাপত্রে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা বুধবারের বৈঠকে ভারত ও গিনির মধ্যে পরম্পরাগত চিকিৎসাগত পদ্ধতি এবং হোমিওপ্যাথি ক্ষেত্রে সহযোগিতার লক্ষ্যে স্বাক্ষরিত সমঝোতাপত্র বা মউ-এ কর্মপরবর্তী অনুমোদন মিলেছে। উল্লেখ করা যেতে পারে রাষ্ট্রপতি শ্রী রামনাথ কোবিন্দের তিন দিনের গিনি সফরের সময় গত ২ আগস্ট এই সমঝোতাপত্র স্বাক্ষরিত হয়। দুই দেশের মধ্যে এই মউ স্বাক্ষরের ফলে পরম্পরাগত চিকিৎসাগত পদ্ধতি ক্ষেত্রে দ্বিপাক্ষিক সহযোগিতা আরও বৃদ্ধি পাবে। উভয় দেশের মধ্যে অভিন্ন সাংস্কৃতিক ঐতিহ্যের বিষয়টিকে বিবেচনায় রেখে এই মউ স্বাক্ষরে তাৎপর্য রয়েছে। স্বাক্ষরিত সমঝোতাপত্রের নথি পাওয়ার পরেই দুই দেশের মধ্যে কাজকর্ম শুরু হবে। সমঝোতাপত্রের বিচার্য বিষয় অনুযায়ী উভয় পক্ষের তরফে প্রয়োজনীয় পদক্ষেপ গ্রহন করা হয়েছে। সমঝোতাপত্রের মেয়াদ শেষ না হওয়া পর্যন্ত পদক্ষেপ গ্রহণ প্রক্রিয়া চালু থাকবে। স্বাক্ষরিত সমঝোতাপত্র অনুযায়ী কর্মপরিকল্পনা রূপায়ণে অতিরিক্ত কোনও খরচ পড়বে না। কেন্দ্রীয় আয়ুষ মন্ত্রকের চালু প্রকল্প এবং বর্তমান বাজেট বরাদ্দ থেকেই গবেষনামূলক কাজকর্ম, প্রশিক্ষণ শিবির, সভা-সম্মেলন আয়োজন এবং বিশেষজ্ঞদের নিয়োগ খাতে ব্যয়ভার বহন করা হবে। ugust, 2019…
বিহার দিবসে রাজ্যবাসীকে  প্রধানমন্ত্রীর শুভেচ্ছা

নতুনদিল্লি, ২২শে মার্চ , ২০২১ প্রধানমন্ত্রী শ্রী নরেন্দ্র মোদী, বিহার দিবসে রাজ্যবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ বিহার দিবসে সকল রাজ্যবাসীকে শুভকামনা জানাই। গৌরবোজ্জ্বল অতীত আর সমৃদ্ধ সংস্কৃতির জন্য বিশেষভাবে পরিচিত এই রাজ্য উন্নয়নের পথে এগিয়ে চলেছে।“
গান্ধীজির জন্মের ১৫০ বছর পূর্তিতে প্রধানমন্ত্রীরসাংস্কৃতিক ভিডিও প্রকাশ

মহাত্মা গান্ধীর সার্ধ জন্ম শতবার্ষিকী উপলক্ষ্যে প্রধানমন্ত্রী শ্রী নরেন্দ্র মোদী , ৭ লোক কল্যাণ মার্গে এক অনুষ্ঠানে চারটি সাংস্কৃতিক ভিডিও প্রকাশ করেন। এই অনুষ্ঠানে আমির খান, শাহরুখ খান, রাজকুমার হিরানী, কঙ্গনা রানাওয়াত, আনন্দ এল রাই, এস পি বালাসুব্রমনিয়াম, সোনম কাপুর, জ্যাকি শ্রফ, সনু নিগম, একতা কাপুর, তারক মেহতা গোষ্ঠী , ইটিভির সদস্যরা সহ ভারতীয় চলচ্চিত্র ও বিনোদন জগতের বিশিষ্ট ব্যক্তিরা উপস্থিত ছিলেন। এই উপলক্ষ্যে মত বিনিময়ের এক অনুষ্ঠানে, ব্যক্তিগত অনুরোধ করার পর, নিজেদের ব্যস্ত সময়ের থেকে খানিকটা সময় মহাত্মা গান্ধীর প্রতি শ্রদ্ধা নিবেদনের জন্য বের করায় প্রধানমন্ত্রী সৃজনশীল ব্যক্তিত্বদের ধন্যবাদ জানান। তিনি চলচ্চিত্র ও বিনোদন জগতকে সাধারণ নাগরিকদের অনুপ্রাণিত করার জন্য কিছু উদ্যোগ নেবার আহ্বান জানান। সমাজে ফলপ্রসূ পরিবর্তন আনার লক্ষ্যে তাঁদের বিপুল ক্ষমতার কথা শ্রী মোদী স্মরণ করিয়ে দেন। গান্ধী, বিশ্বজুড়ে ভাবনার মেলবন্ধন আজকের দিনে মহাত্মা গান্ধীর প্রভাবের কথা উল্লেখ করে প্রধানমন্ত্রী বলেন, যদি সারা বিশ্বের মানুষকে একজন ব্যক্তি এক চিন্তাধারার যোগসুত্রে আবদ্ধ করেন, তবে তিনি গান্ধীজি। প্রধানমন্ত্রী চলচ্চিত্র জগতকে প্রযুক্তির মাধ্যমে গান্ধীভাবনাকে সামনে নিয়ে আসার আহ্বান জানান। এই প্রসঙ্গে তিনি আইনস্টাইন চ্যালেঞ্জের বিষয়ে তাঁর প্রস্তাবের কথা স্মরণ করেন। ভারতীয় চলচ্চিত্র শিল্পের প্রভাব ও সম্ভাবনা প্রধানমন্ত্রী মামাল্লাপুরমে চীনা রাষ্ট্রপতির সঙ্গে তাঁর মতবিনিময়ের প্রসঙ্গ উল্লেখ করে বলেন, দঙ্গলের মত ভারতীয় ফিল্মের চীনে জনপ্রিয়তার কথা রাষ্ট্রপতি তাঁকে জানিয়েছেন। দক্ষিণ পূর্ব এশিয়ায় রামায়ণের জনপ্রিয়তার কথাও তিনি উল্লেখ করেন। ভারতে পর্যটনের প্রসারে চলচ্চিত্র জগতকে সক্রিয় হতে তিনি আহ্বান জানান। ভবিষ্যৎ পরিকল্পনা প্রধানমন্ত্রী ২০২২౼এ স্বাধীনতার ৭৫ বছর উদযাপনের প্রসঙ্গ উল্লেখ করেন। ১৮৫৭ থেকে ১৯৪৭ পর্যন্ত ভারতের স্বাধীনতা আন্দোলনের অনুপ্রেরণার নানা ঘটনা এবং ১৯৪৭ থেকে ২০২২ সালের মধ্যে দেশের বিকাশের কথা তুলে ধরার জন্য তিনি উপস্থিত সকলের কাছে অনুরোধ করেন। ভারতে প্রতি বছর আন্তর্জাতিক বিনোদন সম্মেলনের আয়োজন করার পরিকল্পনার কথাও তিনি জানান। প্রধানমন্ত্রীর প্রশংসা করলেন চলচ্চিত্র ব্যক্তিত্বরা প্রধানমন্ত্রীর সঙ্গে মতবিনিময়ের সময়, বিশ্বজুড়ে মহাত্মা গান্ধীর বাণী প্রচারের প্রস্তাব দেবার জন্য অভিনেতা আমীর খান তাঁকে ধন্যবাদ জানান। বিখ্যাত চলচ্চিত্র পরিচালক শ্রী রাজকুমার হিরানী উল্লেখ করেন, আজ প্রকাশিত একটি ভিডিওর বিষয়বস্তু “অভ্যন্তরে পরিবর্তন”। তাঁর অনুপ্রেরণা, পরামর্শ এবং সমর্থনের জন্য প্রধানমন্ত্রীকে শ্রী হিরানী ধন্যবাদ জানান। চলচ্চিত্র জগতের সকলকে একত্রিত করে একটি প্ল্যাটফর্মের মাধ্যমে নির্দিষ্ট একটি লক্ষ্যে কাজ করানোর জন্য শাহরুখ খান প্রধানমন্ত্রীকে ধন্যবাদ জানান। সারা পৃথিবীর কাছে গান্ধী ২.০ উপস্থাপনের মাধ্যমে মহাত্মা গান্ধীর শিক্ষাই আবারও তুলে ধরা হল বলে তিনি মতপ্রকাশ করেন। দেশ গঠনের কাজে বিনোদন শিল্পের গুরুত্ব উপলব্ধি করানোর জন্য চলচ্চিত্র নির্মাতা আনন্দ এল রাই প্রধানমন্ত্রীকে ধন্যবাদ জানান। চলচ্চিত্র শিল্পের সার্বিক বিকাশে তাঁর সরকারের সব রকমের সহযোগিতার আশ্বাস প্রধানমন্ত্রী চলচ্চিত্র জগতকে দিয়েছেন। মহাত্মা গান্ধীর সার্ধ জন্ম শতবার্ষিকী উপলক্ষে এই ভিডিওগুলি তৈরি করেছেন রাজকুমার হিরানী, ইটিভি, তারক মেহতা গোষ্ঠী এবং কেন্দ্রীয় সংস্কৃতি মন্ত্রক।
মাদকের অপব্যবহার এবং অবৈধ পাচার বিরোধী আন্তর্জাতিক দিবসে প্রধানমন্ত্রীর বার্তা

মাদকের অপব্যবহার এবং অবৈধ পাচারের বিরুদ্ধে আজ আন্তর্জাতিক দিবসে, আমাদের সমাজ থেকে মাদকের ঝুঁকি দূর করতে তৃণমূল স্তরে যারা কাজ করে চলেছেন তাঁদের আমি প্রশংসা জানাই #জীবনরক্ষার্থে এ ধরণের প্রতিটি পদক্ষেপই গুরুত্বপূর্ণ। সর্বপরি মাদক অন্ধকার, ধ্বংস এবং সর্বনাশ ডেকে নিয়ে আসে। আসুন আমরা #মাদকেরবিষয়েতথ্যভাগকরে নেওয়া-এর প্রতি আমাদের প্রতিশ্রুতি পুনরাবৃত্তি করি এবং মাদক মুক্ত ভারত গঠনের স্বপ্ন সার্থক করি। মনে রাখবেন মাদকাসক্তি কখনই শান্তি অথবা জীবনশৈলীর মান বজায় রাখেনা। একটি পুরনো #মনকিবাত অনুষ্ঠান পর্ব সকলের সঙ্গে ভাগ করে নিচ্ছি, যেখানে মাদকাসক্তি কাটিয়ে ওঠার বিভিন্ন দিক তুলে ধরা হয়েছে।
নওরোজ উপলক্ষ্যে প্রধানমন্ত্রীর শুভেচ্ছা

নতুনদিল্লি, ২১শে মার্চ, ২০২২ প্রধানমন্ত্রী শ্রী নরেন্দ্র মোদী নওরোজ উপলক্ষ্যে জনগণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “নওরোজে আমরা প্রার্থনা করি যাতে আগামী বছরটি সকলের জীবনে আনন্দ নিয়ে আসে এবং প্রত্যেকে সুস্বাস্থ্যর অধিকারী হন। সকলের আকাঙ্খা পূরণ হোক, সর্বত্র সমৃদ্ধি বিরাজ করুক। নওরোজ মুবারক!” /
জাতীয় তপশিলি জাতি লগ্নি ও উন্নয়ন নিগমের অনুমোদিত শেয়ার মূলধন বৃদ্ধিতে কেন্দ্রীয় মন্ত্রিসভার সম্মতি

কেন্দ্রীয় সামাজিক ন্যায় ও ক্ষমতায়ন মন্ত্রকের নিয়ন্ত্রণাধীন সংস্থা জাতীয় তপশিলি জাতি লগ্নি ও উন্নয়ন নিগম (এন এস এফ ডি সি)-এর অনুমোদিত শেয়ার মূলধন ১,০০০ কোটি টাকা থেকে ১,২০০ কোটি টাকায় উন্নীত করার বিষয়টি অনুমোদিত হল কেন্দ্রীয় মন্ত্রিসভার বৈঠকে। বৈঠকটি আজ অনুষ্ঠিত হয় প্রধানমন্ত্রী শ্রী নরেন্দ্র মোদীর নেতৃত্বে। এই তহবিল বৃদ্ধি সংস্থার অর্থনৈতিক কাজকর্মকে আরও উৎসাহিত করবে বলে আশা করা হচ্ছে। দারিদ্রসীমার নীচে বসবাসকারী তপশিলি জাতিভুক্ত প্রার্থীরা এর ফলে বিশেষভাবে উপকৃত হবেন। কারণ, অর্থনৈতিক সুযোগ-সুবিধা থেকে বঞ্চিত তপশিলি জাতিভুক্ত সাধারণ মানুষের কল্যাণে বর্ধিত তহবিলের সাহায্যে আরও বেশি করে বিনিয়োগ সম্ভব হয়ে উঠবে। ২০১৫-১৬ আর্থিক বছরে সংস্থার লক্ষ্য হল ৬৩,০০০ তপশিলি জাতিভুক্ত মানুষকে বিভিন্ন কল্যাণমূলক কর্মসূচির আওতায় নিয়ে আসা। উল্লেখ্য, দেশের ৩২টি রাজ্য ও কেন্দ্রশাসিত অঞ্চলের ৩৭টি এজেন্সি মারফৎ এন এস এফ ডি সি তাদের কর্মসূচিগুলি রূপায়িত করে। এছাড়াও, রাষ্ট্রায়ত্ত ব্যাঙ্কগুলির মাধ্যমেও এই কাজ করা হবে বলে সংস্থার পক্ষ থেকে জানানো হয়েছে। প্রয়োজনে আঞ্চলিক গ্রামীণ ব্যাঙ্ক সহ অন্যান্য প্রতিষ্ঠানেরও সাহায্য ও সহযোগিতা গ্রহণ করা হতে পারে। সুনির্দিষ্ট লক্ষ্যমাত্রার আওতায় যে সমস্ত মানুষকে নিয়ে আসা হয়েছে তাদের স্বনির্ভর কর্মসংস্থান এবং অর্থনৈতিক উন্নয়ন প্রচেষ্টায় সুবিধাজনক হারে ঋণ সহায়তা দিয়ে থাকে এই সংস্থাটি। তপশিলি জাতিভুক্ত বেকার মানুষদের দক্ষতা ও শিল্পোদ্যোগ সংক্রান্ত প্রশিক্ষণেরও ব্যবস্থা করা হয় এন এস এফ ডি সি-র পক্ষ থেকে। /
নেতাজি সুভাষ চন্দ্র বসুর জন্মবার্ষিকীতে শ্রদ্ধা নিবেদন প্রধানমন্ত্রীর

নেতাজি সুভাষচন্দ্র বসুর জন্মবার্ষিকীতে তাঁর প্রতি শ্রদ্ধা ও সম্মান জানিয়েছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “নেতাজি সুভাষচন্দ্র বোস-এর জন্মবার্ষিকীতে আমি তাঁকে শ্রদ্ধা জানাই। ঔপনিবেশিকতার হাত থেকেদেশকে মুক্ত করার ক্ষেত্রে তাঁর বীরত্ব ও সাহসিকতা এক বিশেষ ভূমিকা পালন করেছিল। নেতাজি বোস ছিলেনএক বিশেষ চিন্তাশীল ব্যক্তিত্ব। সমাজের প্রান্তিক পর্যায়ের মানুষদের স্বার্থ ওকল্যাণের কথা চিন্তা করতেন তিনি। নেতাজি বোসসম্পর্কিত ফাইলগুলি প্রকাশের সুযোগ পেয়ে সরকার নিজেকে বিশেষ সম্মানিত বোধ করছে। এরমাধ্যমে জনসাধারণের বহু দশকের একটি চাহিদাও পূরণ করা সম্ভব হয়েছে। নেতাজি সুভাষচন্দ্র বোস সম্পর্কিত ফাইলগুলির সন্ধান পাওয়া যাবে http://www.netajipapers.gov.in –এই ওয়েবসাইটটিতে।”